অত্যাচারের ইতিবৃত্ত যাতে কেউ ভুলে না যান, সে জন্য বিশ্ববাসীকে আবেদন জানিয়েছেন আমেরিকার ইহুদি অধিকার কমিশন সিমন ভিজেনথাল সেন্টারের প্রধান এফরাইম জুরোফ। লাদিসলাউসের বার্ধক্য যাতে কোনও ভাবেই তাঁর শাস্তির মেয়াদ বা ভয়াবহতা কমাতে না পারে, সে ব্যাপারেও বিশ্ববাসীকে সচেতন করেছেন জুরোফ। কারণ তাঁর মতে, প্রায় সাড়ে পনেরো হাজার ইহুদি খুনে অভিযুক্ত কোনও ভাবেই ক্ষমা পেতে পারেন না।